הצלחה היא למעוד בין כישלון לכישלון, מבלי לאבד את ההתלהבות.
דיוויד בלאט פוטר מתפקידו כמאמן הראשי של קבוצת קליבלנד קאבלירס למרות רצף מרשים של 11 ניצחונות מ-12 משחקים. בתגובה לכך הוא אמר: "אני גאה במה שהשגנו". (חדשות הספורט, 22 לינואר 2016).
למרות הפיטורים וההפסד הכואב נגד קבוצת גולדן-סטייט בסדרת גמר של ה- NBA, דיוויד בלאט, הוא לדעתי מאמן השנה והמנצח הגדול של העונה, מודל לחיקוי, מנהיג. למה הכישלון של בלאט הוא הצלחה? איך זה קשור לסודות ההצלחה בעידן גיבורי המִשְׂחוּק ולחיים מספקים ומאושרים יותר*?
אני רוצה שתחזרו איתי בזמן לימי התיכון, כיתה ט', מבחן ראשון באנגלית. המורה מחזירה לנו את המבחנים. אני מקבל את מחברת הבחינה ופותח אותה. ציון 20 ! מבהיק בדיו אדום על גבי לבן מאיר כמו נוראת אזהרה בראש הדף. איך זה יכול להיות? הרגשת כישלון מציפה אותי. עד עכשיו החזקתי מעצמי תלמיד טוב. איך נכשלתי ככה? מכירים את ההרגשה הזו? קרה לכם פעם שנכשלתם?
בעונתו הראשונה כמאמן ולאחר רצף כישלונות בתחילת עונת המשחקים הסדירה הצליח בלאט להגיע למעמד סדרת הגמר. למרות כל המכשולים, הקשיים וחוסר המזל, הוא המשיך להפגין מיינדסט משחקי Gameful Mindest בדפוסי התנהלותו ואמונותיו.
אימוץ הכישלון כדרך חיים להצלחה הוא אחד המאפיינים של המחזיקים במיינדסט משחקי. זה בדיוק מה שדייויד בלאט עשה השנה. עבור גיימרים שמשחקים משחקי וידאו, התמודדות עם כישלונות זה דבר אינטגרלי בדרך לניצחון. שיטת המבחנים והציונים שנהוגה בבתי הספר, שמבוססת בעיקרה על עקרונות המהפכה התעשייתית, לא מאפשרת לבצע כמה מבחנים חוזרים שרוצים.
במשחקים, חזרות על השלבים לאחר כישלון הוא חלק מסיפור הנדסת הכיף, שבה מותאמת רמת הקושי והאתגרים לרמת השחקן בזמן אמת. דבר שתורם ומדרבן את השחקנים לחזור שוב ושוב על אותו שלב במשחק עד רכישת המיומנויות שנדרשות בכדי לעבור לשלב הבא עד לניצחון.
במשחקי וידאו הכישלון הוא חלק מרכזי בתהליך הלמידה שהופך אותך למקצוען, מומחה, מאסטר של המשחק.
בלאט הפגין את המיינדסט המשחקי במהלך כל העונה. למרות שמרבית הפרשנים הספידו אותו בתחילת העונה לאחר סדרת הפסדים רצופה, הוא הפגין נחישות ואורך רוח. במקום לפחד מכישלונות, הוא הראה לכולם איך אפשר להפיק מהם את המיטב בכדי לשכלל יכולות ולשפר את הביצועים של קבצותו בדרך להצלחה כאלופת המזרח. למרות כל המכשולים. בלאט תפס ותופס הפסדים וכישלונות כהזדמנות למידה.
מה זה מִשְׂחוּק?
מה זה מיינדסט מִשְׂחָקִי?
מיינדסט הוא מכלול המחשבות, האמונות והדעות שבהן מחזיק האדם. אני מבקש להרחיב את המושג "מישחקי" ולשייך אותו לכל האנשים בעלי מיינדסט משחקי. מיינדסט שמיוחס בטעות רק לגיימרים. שכל אחד יכול לפתח בכדי לחיות חיים מאושרים ומוצלחים יותר. הביטוי הבולט ביותר של המיינדסט המשחקי מיושם הלכה למעשה כשהאדם נדרש להתמודד עם קשיים ו/או לפתור בעיות בסיטואציות שונות. כמו בדוגמה של דיוויד בלאט המהווה מודל לחיקוי.
כל אחד יכול לאמץ לעצמו את סודות המיינדסט המִשְׂחָקִי להצלחה ולחיים מאושרים ומספקים יותר.
מהם 10 המאפיינים של גיבורי עידן המִשְׂחוּק?
אני מגדיר את גיבורי עידן ההמִשְׂחוּק או Gameful Heroes באנגלית, כאותם "אנשים בעלי דפוסי חשיבה ופעולה מִישׂחקיים (Gameful) בחיי השיגרה וגם כשהם נדרשים להתמודד עם מצבים חדשים ולפתור בעיות מורכבות".
האם יש לך מיינדסט מִשְׂחָקִי?
מאחר שהגעתם עד כאן, הכנתי לכם אתגר ובונוס מתנה.
בחרו מאפיין אחד מתוך רשימת מאפייני המיינדסט המשחקי וכתבו איך תוכלו ליישם אותו הלכה למעשה בשבוע הקרוב. הוסיפו ורשמו איך תעריכו את ההצלחה.
ד"ר חנן גזית עוזר למנהלי ארגונים וחברות, יזמים, מורים ובני נוער לשלב מִשְׂחוּק gamification ומיינדסט משחקי Gameful Mindset כדי להעצים יכולות ולשפר תוצאות.